

**ประกาศคณะศิลปกรรมศาสตร์และวัฒนธรรมศาสตร์ มหาวิทยาลัยมหาสารคาม  
เรื่อง หลักเกณฑ์การพิจารณาคัดเลือกศิษย์เก่าดีเด่น คณะศิลปกรรมศาสตร์และวัฒนธรรมศาสตร์**

**มหาวิทยาลัยมหาสารคาม(ระดับปริญญาตรี) ประจำปี 2567**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

เพื่อเป็นการยกย่องเชิดชูเกียรติและประกาศเกียรติคุณแก่ศิษย์เก่า คณะศิลปกรรมศาสตร์ คณะวัฒนธรรมศาสตร์ , คณะศิลปกรรมศาสตร์และวัฒนธรรมศาสตร์ มหาวิทยาลัยมหาสารคาม จึงได้จัดทำประกาศหลักเกณฑ์การพิจารณาคัดเลือกศิษย์เก่าดีเด่น และการดำเนินการคัดเลือกผู้สมควรได้รับการเสนอชื่อเป็นศิษย์เก่าดีเด่น (ระดับปริญญาตรี) ประจำปี 2567 โดยมีรายละเอียดดังนี้

**1. หลักเกณฑ์**

การมอบรางวัลศิษย์เก่าดีเด่น จะมอบในนามคณะศิลปกรรมศาสตร์และวัฒนธรรมศาสตร์ มหาวิทยาลัยมหาสารคาม ที่ผ่านการพิจารณาจากคณะกรรมการคัดเลือกศิษย์เก่าดีเด่น โดยคณะกรรมการพัฒนาศักยภาพนิสิต คณะศิลปกรรมศาสตร์และวัฒนธรรมศาสตร์ มหาวิทยาลัยมหาสารคาม ส่วนการเสนอชื่อผู้สมควรได้รับการยกย่องเป็นศิษย์เก่าดีเด่นให้ดำเนินการตามประกาศ ดังนี้

1.1 ภาควิชา หรือ หลักสูตร ในสังกัดคณะศิลปกรรมศาสตร์และวัฒนธรรมศาสตร์ เป็นผู้เสนอชื่อ

1.2 ประธานศิษย์เก่า หรือ ประธานรุ่น ในคณะศิลปกรรมศาสตร์ คณะวัฒนธรรม-ศาสตร์ , คณะศิลปกรรมศาสตร์และวัฒนธรรมศาสตร์ เป็นผู้เสนอชื่อ

1.3 สโมสรนิสิต คณะศิลปกรรมศาสตร์และวัฒนธรรมศาสตร์ เป็นผู้เสนอชื่อ

1.4 ศิษย์เก่า เป็นผู้เสนอชื่อ ทั้งนี้ ไม่สามารถเสนอชื่อตัวเองได้

**2. คุณสมบัติผู้สมควรได้รับการพิจารณาเป็นศิษย์เก่าดีเด่น**

2.1 เป็นผู้ที่สำเร็จการศึกษาจากคณะศิลปกรรมศาสตร์ , คณะวัฒนธรรมศาสตร์ และคณะศิลปกรรมศาสตร์และวัฒนธรรมศาสตร์ มหาวิทยาลัยมหาสารคาม ในระดับปริญญาตรี

2.2 เป็นผู้มีความประพฤติดี มีจริยธรรม คุณธรรม และธรรมาภิบาล ได้รับการยอมรับเป็นอย่างดีจากผู้เกี่ยวข้อง และสังคมโดยรวม

2.3 เป็นผู้มีทัศนคติและสัมพันธภาพที่ดีต่อ คณะฯ และมหาวิทยาลัยมหาสารคาม

2.4 ไม่เคยได้รับเลือกให้เป็นศิษย์เก่าดีเด่น จากคณะศิลปกรรมศาสตร์ คณะวัฒนธรรมศาสตร์ และคณะศิลปกรรมศาสตร์และวัฒนธรรมศาสตร์

**3. ประเภทของรางวัลศิษย์เก่าดีเด่น มี 3 ด้าน ดังนี้** 3.1 ด้านความสำเร็จในวิชาชีพ

3.2 ด้านจิตสาธารณะบริการแก่สังคม

3.3 ด้านมีคุณูปการต่อคณะและมหาวิทยาลัย

4. เกณฑ์คุณสมบัติ/...

**4. เกณฑ์คุณสมบัติ**

เป็นผู้ที่มีความเหมาะสมตามเกณฑ์คุณสมบัติในด้านใดด้านหนึ่ง ดังต่อไปนี้

4.1 ด้านความสำเร็จในวิชาชีพ คุณสมบัติ ได้แก่

- มีความรู้ความสามารถและประสบความสำเร็จในการประกอบอาชีพ

- มีส่วนร่วมในการผลักดัน หรือแนวคิดที่ก่อให้เกิดประโยชน์ต่อองค์กร หรือส่วนรวมได้สำเร็จ

4.2 ด้านจิตสาธารณะบริการแก่สังคม คุณสมบัติ ได้แก่

- อุทิศตน ทำประโยชน์ต่อสังคม ส่วนรวม หรือคณะ มหาวิทยาลัย

- มีผลงานหรือมีส่วนร่วมในการทำคุณประโยชน์แก่สังคมจนเป็นที่ยอมรับจากสังคม

4.3 ด้านมีคุณูปการต่อคณะและมหาวิทยาลัย คุณสมบัติ ได้แก่

- เป็นผู้สร้าง หรือ มีส่วนร่วมในการสร้างสรรค์ผลงานโดดเด่นเป็นที่ยอมรับวงกว้างในสังคม

- ประดิษฐ์ คิดค้น ผลงานนวัตกรรม ผลงานสร้างสรรค์ หรือมีผลงานที่ได้รับรางวัลระดับชาติ หรือนานาชาติ

**5. การดำเนินการคัดเลือกศิษย์เก่าดีเด่น**

5.1 งานพัฒนาศักยภาพนิสิต คณะศิลปกรรมศาสตร์และวัฒนธรรมศาสตร์ ดำเนินการประชาสัมพันธ์และเชิญชวนให้มีการเสนอชื่อผู้สมควรได้รับการพิจารณาคัดเลือกให้เป็นศิษย์เก่าดีเด่น

5.2 การเสนอชื่อ สามารถกรอกข้อมูลตามแบบฟอร์มออนไลน์ได้ที่ <https://facs.msu.ac.th/> พร้อมเอกสารประกอบการพิจารณา หรือ ส่งแบบเสนอชื่อ พร้อมเอกสารประกอบการพิจารณา ส่งมาที่ **งานพัฒนาศักยภาพนิสิต สำนักงานเลขานุการ มหาวิทยาลัยมหาสารคาม ตำบลขามเรียง อำเภอกันทรวิชัย จังหวัดมหาสารคาม 44150** ตั้งแต่บัดนี้ จนถึงวันที่ 20 กันยายน 2567 สามารถติดต่อสอบถามได้ที่ หมายเลขโทรศัพท์ 043 – 754384 หรือ **E - mail** : fa\_data\_01@msu.ac.th

5.3 การประกาศผลการคัดเลือก คณะศิลปกรรมศาสตร์และวัฒนธรรมศาสตร์ มหาวิทยาลัยมหาสารคาม จะประกาศผลการคัดเลือกศิษย์เก่าดีเด่น ประจำปี 2567 ในวันที่ 23 กันยายน 2567

5.4 ศิษย์เก่าดีเด่น ที่ได้รับการพิจารณาคัดเลือก จะได้รับโล่รางวัลศิษย์เก่าดีเด่น ประจำปี 2567 ในโครงการสัมมนาคืนสู่เหย้า วันที่ 27 กันยายน 2567 ณ คณะศิลปกรรม-ศาสตร์และวัฒนธรรมศาสตร์ มหาวิทยาลัยมหาสารคาม (เขตพื้นที่ขามเรียง)

5.5 ผลการคัดเลือกศิษย์เก่าดีเด่น ถือเป็นเอกสิทธิ์ของคณะกรรมการพิจารณาคัดเลือก ศิษย์เก่าดีเด่น ของคณะศิลปกรรมศาสตร์และวัฒนธรรมศาสตร์

จึงประกาศมาเพื่อทราบโดยทั่วกัน

ประกาศ ณ วันที่ กันยายน พ.ศ. 2567

(ผู้ช่วยศาสตราจารย์พีระ พันลูกท้าว)  
คณบดีคณะศิลปกรรมศาสตร์และวัฒนธรรมศาสตร์

ปฏิบัติราชการแทนอธิการบดีมหาวิทยาลัยมหาสารคาม